OpenLLM-France/wikimedia huggingface dataset:
# Khildebrand I

Khildebrand I. († després de 751) fou un fill de Pipí d'Héristal, majordom de palau dels merovingis, i germà (o germanastre) de Carles Martell.

## Biografia

Els historiadors estan dividits sobre la qüestió de saber si Alpaïda, la segona esposa de Pipí d'Herstal i la mare de Carles Martell, fou igualment la mare del comte Khildebrand. El terme utilitzat per a qualificat el parentiu entre Carles Martell i Khildebrand és germanus, que significava germà d'igual pare, i eventualment d'igual mare. El retrat elogiós d'Alpaida, que Khildebrand posa en la continuació de la crònica, milita en favor de la maternitat d'Alpaida envers Khildebrand. En qualsevol cas aquest és el punt de vista d'Eduard Hlawitschka. Però Léon Levillain considera que si Khildebrand fos fill d'Alpaida, s'hauria anomenat a si mateix quan parla de la posteritat de Pipí i Alpaida. Khildebrand és qualificat d'avunculus de Pipí I el Breu, mentre que si fos germà de pare i de mare de Carles, el terme correcte hauria estat patruus. Finalment l'onomàstica no mostra vincle entre la descendència dels dos germans. Però de fet avunculus tenia ja en aquesta època el sentit ampli d'oncle, sense més precisió, i el perquè Khildebrand no s'esmenta a si mateix pot passar per modèstia, i la fraternitat és assegurada per textos, fins i tot si no es troben els mateixos noms en les dues branques.
Qualificat de vir inluster (home il·lustre), fou nomenat comte a Borgonya i duc a Provença vers el 737 i posseïa una vil·la a Marolles-sur-Seine. El 737 estava al costat de Carles Martell en les expedicions contra els Sarraïns a Avinyó i a la Narbonesae.
Duc dels Francs i comte de Borgonya, és a l'origen de la família dels Nibelúngides agregada al servei dels carolingis. És igualment conegut per ser el segon continuador de la crònica medieval de Fredegari que va redactar de 736 a 751, després del «Monjo de Laon». El 751, la crònica fou continuada pel seu fill, el que permet datar la seva mort al període immediat al 751.
La seva esposa no és coneguda, però aporta a la família el nom de Nibelung portat pel seu fill. Podria ser:
* D'origen reial borgonyó, família que la tradició acosta als Nibelungs
* De la família ducal d'Alamània, entre els quals apareix un Nebi
* Sorgida dels reis de Turíngia.
D'aquest matrimoni va néixer un fill, Nibelung I o Niveló I († 770/786), epònim de la família dels Nibelúngides.

## Notes i referències

* ↑ Genealogia de Khildebrand a Medieval Lands
* ↑ Settipani 1993, p. 159-161.
* 1 2 3 4 5 Settipani pàg. 341
* ↑ Riché 1983, pàg. 54.
* ↑ Riché 1983, pàg. 59
* ↑ Riché 1983, pàg. 75

## Bibliografia

* Pierre Riché, Les Carolingiens, une famille qui fit l'Europe, París, Hachette, col. « Pluriel », 1983 (reimpr. 1997), 490 p. (ISBN 2-01-278851-3)
* Christian Settipani, La Préhistoire des Capétiens (Nouvelle histoire généalogique de l'auguste maison de France, vol. 1), ed. Patrick van Kerrebrouck, 1993 (ISBN 2-9501509-3-4)
* Jean-Charles Volkmann, Bien connaître les généalogies des rois de France, Éditions Gisserot, 1999 (ISBN 2-877472086)
* Michel Mourre, Le Petit Mourre. Dictionnaire d'Histoire universelle, Éditions Bordas, abril 2007 (ISBN 978-2-04-732194-2)
# Harlow Rothert

Harlow Rothert (comtat de Jasper, 1 d'abril de 1908 - Menlo Park, 13 d'agost de 1997) va ser un atleta estatunidenc, especialista en el llançament de pes, que va competir durant les dècades de 1920 i 1930.
Rothert va estudiar a la Universitat Stanford, on va jugar a bàsquet i futbol americà i practicà l'atletisme. Va ser en aquest darrer esport, i especialment en el llançament de pes, on més va destacar, amb tres campionats de l'NCAA i el rècord mundial de l'especialitat el 1930. Va prendre part en dues edicions dels Jocs Olímpics, el 1928, a Amsterdam, on fou setè en la prova del llançament de pes, i el 1932, on guanyà la medalla de plata en la mateixa prova.
Rothert es va graduar en dret el 1937. Va ser advocat especialitzat en dret civil. Durant la Segona Guerra Mundial va passar dos anys al Cos de Marines.

## Millors marques

* Llançament de pes. 15,88 metres (1930)

## Referències

* 1 2 3 «Harlow Rothert Olympic Results». sports-reference.com. Arxivat de l'original el 14 de setembre 2011. [Consulta: 20 maig 2019].
* ↑ Fitxa a trackfield.brinkster.net
# Arthur Downes

Arthur Drummond Downes (Glasgow, 23 de febrer de 1883 - Helensburgh, Argyll and Bute, 12 de setembre de 1956) va ser un regatista escocès que va competir a començaments del segle xx. Era germà del també regatista Henry Downes.
El 1908 va prendre part en els Jocs Olímpics de Londres, on va guanyar la medalla d'or en la categoria de 12 metres del programa de vela com a membre de la tripulació de l'Hera.

## Referències

* 1 2 «Arthur Downes Olympic Results». sports-reference.com. Arxivat de l'original el 15 de setembre 2011. [Consulta: 11 desembre 2015].
# Lawson Robertson

Lawson Robertson (Alford, Aberdeenshire, Escòcia, 23 de setembre de 1883 – Norristown, Pennsilvània, 22 de gener de 1951) va ser un atleta estatunidenc que va competir a començaments del segle xx.
Durant la seva carrera esportiva va prendre part en tres Jocs Olímpics, el 1904 a Saint Louis, el 1906 a Atenes i el 1908 a Londres. El 1904 guanyà la medalla de bronze en la competició de salt d'alçada aturat, amb un millor salt d'1m 44cm i igualat amb Joseph Stadler, medalla de plata. En els 100 metres fou sisè, mentre en els 60 metres quedà eliminat en la primera ronda.
Dos anys més tard, als Jocs Intercalats, guanyà la medalla de plata en salt d'alçada aturat i la de bronze en salt de llargada aturat. En els 100 metres fou cinquè, en el pentatló sisè i en els 400 metres quedà eliminat en les sèries.
El 1908, als Jocs de Londres disputà tres proves del programa d'atletisme, però en cap d'elles aconseguí medalla. En els 100 metres guanyà la primera sèrie, però fou eliminat en semifinals. En els 200 metres fou eliminat en les sèries, mentre es desconeix la posició exacta en què finalitzà la prova del salt d'alçada aturat.
En retirar-se passà a exercir tasques d'entrenador de la selecció olímpica estatunidenca, primer com a assistent, entre 1912 i 1920, i posteriorment i fins a 1936 com a entrenador en cap.

## Referències

* 1 2 3 4 «Lawson Robertson Olympic Results». sports-reference.com. Arxivat de l'original el 8 d’octubre 2009. [Consulta: 28 octubre 2015].
# Herman Glass

Herman Theobald Glass (Los Angeles, Califòrnia, 15 d'octubre de 1880 - Los Angeles, 13 de gener de 1961) va ser un gimnasta estatunidenc que va competir a començament del segle xx. El 1904 va prendre part en els Jocs Olímpics de Saint Louis, on guanyà la medalla d'or en l'aparell d'anelles del programa de gimnàstica.

## Referències

* ↑ «Herman Glass Olympic Results». sports-reference.com. Arxivat de l'original el 3 d’octubre 2012. [Consulta: 24 octubre 2015].
# Clement Deykin

Clement Pemberton Deykin (Lapley, Staffordshire, 1 d'octubre de 1877 - Victoria, Colúmbia Britànica, Canadà, 14 de març de 1969) va ser un jugador de rugbi anglès que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de plata en la competició de rugbi, com a integrant de l'equip Moseley Wanderers RFC, que exercia d'equip nacional en aquesta competició.

## Referències

* ↑ «Clement Deykin Olympic Results». sports-reference.com. Arxivat de l'original el 2 de novembre 2012. [Consulta: 27 setembre 2015].
# John Hwett Pierce

John Hwett Pierce (* 1912 -) és un botànic, i professor nord-americà. Habitualment ha treballat conjuntament amb el seu col·lega Robert Zander (1892 - 1969) .

## Algunes publicacions

* 1939. Early wildflowers of Acadia (Acadia nature notes). Ed. Acadia National Park. 49 pp.
* 1982. Greenhouse Grow How. Ed. Scribner. 241 pp. ISBN 0-918730-01-5
* 1989. The Public Gardens and Parks of Niagara. Ed. Vanwell. ISBN 0-920277-25-X
* 1992. Home Solar Gardening: Solar Greenhouses For Your House, Backyard or Apartment. Ed. Key Porter Books. 164 pp. ISBN 1-55013-381-0
* 1993. Easy Lifelong Gardening: A Practical Guide for Seniors. Ed. Trafalgar Square Publ. 243 pp. ISBN 0-943955-72-6

## Honors
### Epònims
#### Flora

* (Phytolaccaceae) Piercea Mill.

## Referències

* ↑ Gard. Dict., ed. 7. (IK)
# Khildebrand III

Childebrand III fou comte d'Autun al segle ix, de la família dels Nibelúngides, fill probable de Nibelung II o de Khildebrand II i d'una dama de la família dels Guillèmides.

## Biografia

És citat el 796 com a comte a l'Autun. El 827, l'emperador Lluís I el Pietós el va enviar amb l'abat Helisacar i el comte Donat a la marca d'Hispània per portar un comte local a l'obediència. Ja no és citat posteriorment i se'l suposa mort abans de 836, però és possible que s'hagués retirat a un monestir.
El testament del seu fill Eccard indica que posseïa una vil·la a Perrecy a l'Autunois, abans posseïda per Khildebrand I. Això indica que Khildebrand III era un descendent de Khildebrand I.

## Matrimoni i fills

Es casa amb una certa Dunna, del qual no es coneix més que el nom. Sobre consideracions onomàstiques basades en els noms dels seus fills, Maurice Chaume i Léon Levillain havien emès la hipòtesi d'una filla de Guillem I de Tolosa, però l'aliança entre els Nibelúngides i els Guillèmides huria tingut probablement lloc una generació més enrere. Christian Settipani veu més aviat en ella una germana d'un comte Eccard, mort davant Tolosa de Llenguadoc el 844.
Khildebrand IIII i Dunna van tenir com a fills:
* Teodoric († 883), comte d'Autun de 878 a 883 i conseller del rei Lluís III de França.
* Eccard († 877), comte de Mâcon, de Chalon i d'Autun, fidel de Pipí I d'Aquitània, i després de Carles el Calb i de Lluís II el Quec.
* Bernat († 872), comte d'Autun (868-872).
* Ada, monja a Faremoutiers.

## Notes i referències

* ↑ Aquest comte seria Guillemó (Guillemundus), fill de Berà, que era comte de Rasès i de Conflent, i es va sumar a la revolta d'Aissó
* ↑ Settipani, 1993, pàgs. 345-6.
* ↑ Settipani, 1993, pàg. 345.
* 1 2 Settipani, 1993, pàg. 346.
* ↑ Settipani, 1993, pàg. 349.
* 1 2 Settipani, 1993, pàg. 350.

## Bibliografia

* Léon Levillain, « Les Nibelungen historiques et leur alliances de famille », a Annales du Midi, vol. 49, 1937, pàgs. 337-408,
* Léon Levillain, « Les Nibelungen historiques et leur alliances de famille (suite) », a Annales du Midi, vol. 50, 1938, pàgs. 5-66
* Christian Settipani, La Préhistoire des Capétiens (Nouvelle histoire généalogique de l'auguste maison de France, vol. 1), ed. Patrick van Kerrebrouck, 1993 (ISBN 2-9501509-3-4)
# Leonids Dreibergs

Leonids Dreibergs (Leonid Dreiberg) (27 d'octubre de 1908, Riga – 6 d'abril de 1969, Saginaw, Michigan) fou un fort jugador d'escacs d'origen letó, nacionalitzat estatunidenc.

## Resultats destacats en competició

Dreibergs fou 6è a Riga 1930 (el campió fou Vladimirs Petrovs), fou 9è a Kemeri 1939 (el campió fou Salo Flohr), i fou 5è a Riga 1941 (el campió fou Alexander Koblencs).
Quan acabà la II Guerra Mundial, fou un dels nombrosos jugadors bàltics que varen haver d'emigrar a l'oest en el període 1944/45, juntament amb, entre d'altres, Romanas Arlauskas, Lucijs Endzelins, Miervaldis Jursevskis, Leho Laurine, Edmar Mednis, Karlis Ozols, Ortvin Sarapu, Povilas Tautvaišas, Povilas Vaitonis, Elmārs Zemgalis, etc., i els ucraïnesos Fedor Bohatirchuk, Stepan Popel, Myroslav Turiansky, etc.
Com a persona desplaçada a l'Alemanya Occidental, va participar en diversos torneigs: empatà als llocs 12è-13è a Augsburg 1946 (el guanyador fou Wolfgang Unzicker), i fou 1r amb en Zemgalis a Esslingel 1949. Posteriorment, va emigrar als Estats Units, on va guanyar dos cops el Campionat de Michigan (1954 i 1955). També va participar en la Lliga d'escacs per correspondència dels EUA (CCLA).

### Rànquing mundial

El seu millor rànquing Elo s'ha estimat en 2500 punts, el març de 1941, moment en què tenia 32 anys, cosa que el situaria en 105è lloc mundial en aquella data. Segons chessmetrics, va ser el 91è millor jugador mundial el novembre de 1941.

## Referències

* ↑ «Nota biogràfica de Leonids Dreibergs» (en anglès). Chessgames.com. [Consulta: 20 juliol 2010].
* ↑ «Name Index to Jeremy Gaige's Chess Tournament Crosstables, An Electronic Edition» (en anglès). Anders Thulin, Malmö, 01-09-2004. [Consulta: 19 juliol 2010].
* ↑ «Taules de torneigs de 1939». Arxivat de l'original el 2009-01-04. [Consulta: 20 juliol 2010].
* ↑ «Taules de torneigs de 1946». Arxivat de l'original el 2007-09-27. [Consulta: 20 juliol 2010].
* ↑ «Historial de guanyadors del Campionat d'escacs de Michigan». Arxivat de l'original el 2007-08-14. [Consulta: 20 juliol 2010].
* ↑ «CCLA's North American Class Champions». Arxivat de l'original el 2008-05-11. [Consulta: 20 juliol 2010].
* ↑ El sistema de classificació Elo no es va instituir oficialment fins al 1971, però s'han fet estimacions de la classificació Elo per a èpoques anteriors
* ↑ Fitxa de Leonids Dreibergs a Chessmetrics (anglès)

## Enllaços externs

* Estimació Elo de Leonids Dreibergs a «chessmetrics.com». [Consulta: 20 juliol 2010]. (anglès)
# Arvid Laurin

Arvid Laurin (Lysekil Parish, 3 d'octubre de 1901 - 6 de maig de 1998) va ser un regatista suec, vencedor d'una medalla olímpica.
El 1936 va prendre part en els Jocs Olímpics d'Estiu de Berlín, on va guanyar la medalla de plata en la Classe Star del programa de vela. A bord del Sunshine, formà tripulació junt a Uno Wallentin.
Va estudiar enginyeria a la Universitat Tecnològica de Chalmers i va dedicar la seva vida a dissenyar vaixells.

## Referències

* ↑ «Olympedia – Arvid Laurin». [Consulta: 21 octubre 2021].
* ↑ «Arvid Laurin - Sveriges Olympiska Kommitté» (en suec). [Consulta: 21 octubre 2021].
# Otto Roehm

Otto Frederick Roehm (Hamilton, Ontario, Canadà, 2 d'agost de 1882 - Buffalo, Nova York, 1 de maig de 1958) va ser un lluitador estatunidenc que va prendre part en els Jocs Olímpics de Saint Louis de 1904. Tot i néixer al Canadà, el 1888 obtingué la nacionalitat estatunidenca.
De la mateixa manera com en la boxa, els participants de pesos inferiors eren permesos a participar en pesos superiors. Així Roehm va prendre part en dues proves de lluita en aquells Jocs Olímpics. En la categoria del pes wèlter quedà eliminat a semifinals, mentre que en el pes lleuger guanyà la medalla d'or, en superar a la final a Rudolph Tesing.

## Referències

* «Otto Roehm» (en anglès). sports-reference.com. Arxivat de l'original el 2012-12-17. [Consulta: 24 agost 2012].
# Oscar Goerke

Oscar Goerke (Brooklyn, 10 de gener de 1883 - Maplewood, Nova Jersey, 12 de desembre de 1934) va ser un ciclista estatunidenc que va prendre part en els Jocs Olímpics de Saint Louis de 1904. Va guanyar la medalla de plata a la prova de les 2 milles, per darrere del també estatunidenc Burton Downing. En aquests mateixos Jocs disputà set proves més del programa de ciclisme.

## Referències

* 1 2 «Olympedia – Oscar Goerke». [Consulta: 28 juliol 2024].
# Colby Slater

Colby Slater (Berkeley, 30 d'abril de 1896 - comtat de Yolo, 30 de gener de 1965) va ser un jugador de rugbi a 15 estatunidenc que va competir a començaments del segle xx. Era germà del també jugador de rugbi Norman Slater.
El 1920 va ser seleccionat per jugar amb la selecció dels Estats Units de rugbi a 15 que va prendre part en els Jocs Olímpics d'Anvers, on guanyà la medalla d'or. Tot i no jugar el partit se li reconeix la medalla d'or. Quatre anys més tard, als Jocs de París, tornà a guanyar la medalla d'or en la competició de rugbi.
Va lluitar en la Primera i Segona Guerra Mundial i va estudiar a la Universitat de Califòrnia a Davis.

## Referències

* 1 2 3 «Babe Slater Olympic Results». sports-reference.com. Arxivat de l'original el 16 de novembre 2012. [Consulta: 24 juliol 2018].
* ↑ Colby Slater a olympic.org
* ↑ Colby Slater a therugbyhistorysociety.co.uk
# Cal Pastoret de Sant Serni

Cal Pastoret és una casa rural del nucli de Sant Serni, al municipi de Torà (Solsonès), inclosa a l'Inventari del Patrimoni Arquitectònic de Catalunya.

## Situació

Sant Serni es troba al nord-est de la vila de Torà, enmig dels camps dels vessants de l'esquerra de la riera de Llanera. S'hi va prenent el ramal asfaltat que surt de la carretera de Torà a Ardèvol, a 5,7 km. de Torà(41° 49′ 56″ N, 1° 27′ 27″ E﻿ / ﻿41.832219°N,1.457389°E﻿ / 41.832219; 1.457389). El desviament està molt ben senyalitzat. Només 1,5 km. fins a San Serni. Cal Pastoret està poc més enllà de l'església de Santa Maria. Seguint la pista es faria cap a la masia de Miralles.

## Descripció

La casa té quatre façanes i tres plantes.
La façana principal es troba dins d'un pati tancat. S'hi accedeix per una entrada enreixada orientada al nord. La façana principal (sud), té una entrada rectangular a la planta baixa, a la seva esquerra hi ha una petita finestra. A la planta següent, al centre hi ha un balcó al qual s'accedeix per una entrada acabada en arc. A cada banda d'aquest hi ha una finestra. A la darrera planta hi ha tres obertures juntes. A la façana est, a la planta baixa hi ha annexats dos petits edificis. A la planta següent hi ha dues finestres, i a la darrera una de petita. A la façana nord, a la planta baixa hi ha dues finestres al centre, a l'esquerra hi ha una petita espitllera. A la planta següent hi ha dues finestres amb llinda de pedra. A la darrera hi ha una petita finestra. A la façana oest hi ha una finestra a cada planta.
La coberta és de dos vessants (nord-sud), acabada amb teules.
Davant de la façana oest, hi ha un edifici que tenia funció agrícola i ramadera de senzilla construcció.

## Referències

* 1 2 3 4 «Cal Pastoret de Sant Serni». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 març 2015].
# Kissi

Kissi és el país i la llengua del poble kissi que viuen a Guinea, Libèria i Sierra Leone. El país comprenia els territoris entre la zona preboscosa de Sankaran-Kouranko-Konian cap al sud fins als rius Mêli i Makona. La zona francesa incloïa Kissidougou i Firaoua, aquesta darrera residència d'un cap i a menys de 50 km al sud-est de la primera.
Els kíssia formaven diversos petits estats independents un de l'altra. Els europeus no van arribar fins al 1890 quan els britànics van signar el primer tractat amb un cap kissia de Luawa. Al nord els principals cacicats eren Firawa i Manfram governades pel cap Lènö. A l'est hi havia un cacicat kissi-mèndi de nom Luawa sota Kaye Dundu. Kafula Millimunö es va crear un cacicat kissi al extrem sud (vora el riu Mafissa, centrat a Wonde). I finalment el cacicat de Lengo-Bengu (dirigit per Fabeli i que va heretar el seu fill) se situava a la vora del Mêli fins al país lélé. A partir de 1893 la conquesta colonial fou ràpida i només va presentar alguna oposició efectiva al nord a Yigbo, aliat a un cap löma (Koko Inivogi) que van fer creure a britànics i francesos que eren els seus aliats. La revolta a Gbekedu-lele (1908-1909) seguida per la part oriental del Gbekedu, i més tard per la gran revolta de Tèmessadu (1914-1915) foren sufocades fàcilment pels poders colonials.

## Vegeu també

* Kissi (poble i llengua)

## Nota

* ↑ el Konian està situat entre Bissandougou i Kérouané
* ↑ el Makona corre a l'est-sud-est de Sierra Leone.

## Referències

* Le peuple Kissi (Guinée, Libéria, Sierra Leone) face aux colonisations, per Aly Gilbert Iffono
# Harold Rayner

Harold Marvin Rayner (Glen Ridge, Nova Jersey, 27 de juliol de 1888 - Montrose, Nova York, 8 de desembre de 1954) va ser un tirador d'esgrima i pentatleta estatunidenc que va competir a començament del segle xx.
El 1912 va prendre part en els Jocs Olímpics d'Estocolm, on va disputar la prova del floret individual del programa d'esgrima. En ella quedà eliminat en les rondes preliminars.
Vuit anys més tard, un cop finalitzada la Primera Guerra Mundial, va disputar dues proves del programa d'esgrima dels Jocs d'Anvers. Guanyà la medalla de bronze en la competició de floret per equips, mentre en la d'espasa per equips sisè. En aquests mateixos Jocs disputà la competició del pentatló modern, que finalitza en sisena posició.
El 1928 va disputar els seus tercers i darrers Jocs a Amsterdam. Disputà dues proves del programa d'esgrima, la d'espasa i floret per equips. Ambdues les finalitzà en cinquena posició.

## Referències

* 1 2 3 «Harold Rayner Olympic Results». sports-reference.com. Arxivat de l'original el 17 d’abril 2020. [Consulta: 1r setembre 2017].
# Bob Maas

Bob Maas (neerlandès: Adrianus Lambertus Joseph Maas) (Jakarta, 18 d'octubre de 1907 - Hilversum, 17 de desembre de 1996) va ser un regatista neerlandès que va competir durant les dècades de 1930, 1940 i 1950. Era germà del també regatista Jan Maas.
Durant la seva carrera esportiva va prendre part en quatre edicions dels Jocs Olímpics, en què guanyà tres medalles. El 1932, a Los Angeles, va guanyar la medalla de plata en la categoria de monotip del programa de vela. A Berlín, el 1936, fent parella amb Willem de Vries Lentsch, i a Londres, el 1948, fent parella amb Eddy Stutterheim, guanyà la medalla de bronze en la classe star. El 1952, als Jocs de Hèlsinki, fou vuitè en la prova de la classe Star.

## Referències

* 1 2 «Bob Maas Olympic Results». sports-reference.com. Arxivat de l'original el 17 d'abril 2020. [Consulta: 8 juliol 2019].
# Julian Schmitz

Julian Frank Schmitz (Hoboken, Nova Jersey, 15 de setembre de 1881 - juliol de 1943) va ser un gimnasta i atleta estatunidenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis, on guanyà la medalla de plata en la prova per equips del programa de gimnàstica, com a membre de l'equip New York Turnverein junt a Emil Beyer, John Bissinger, Arthur Rosenkampff, Otto Steffen i Max Wolf. També disputà les proves gimnàstiques del triatló i el concurs complet, on fou 32è i 57è respectivament; i el triatló del programa d'atletisme, on fou 100è.

## Referències

* ↑ «Julian Schmitz Olympic Results». sports-reference.com. Arxivat de l'original el 22 de setembre 2010. [Consulta: 10 octubre 2015].
# Lacey Hearn

Lacey Earnest Hearn (Portland, Indiana, 23 de març de 1881 - Fort Wayne, Indiana, 19 d'octubre de 1969) va ser un migfondista estatunidenc de primers del segle xx.
El 1904 va participar en els Jocs Olímpics de Saint Louis, en què guanyà dues medalles. En els 1500 metres guanyà la medalla de bronze, per darrere James Lightbody i William Verner. Alhora, formant part de l'equip mixt de l'US Chicago, junt a Jim Lightbody, Albert Coray, William Verner i Sidney Hatch guanyà la medalla de plata en la cursa de les 4 milles per equips. També participà en la cursa dels 800 metres.

## Millors marques

* 1500 metres. 4' 07,4", el 1904
* milla. 4' 32,6", el 1903

## Referències

* 1 2 «Lacey Hearn» (en anglès). sports-reference.com. Arxivat de l'original el 2011-08-23. [Consulta: 8 setembre 2012].
# Constant Van Langhendonck

Constant Octave Van Langhendonck (4 de febrer de 1870 – 1944) va ser un genet belga que va prendre part al concurs de Salt de llargada del programa d'hípica dels Jocs Olímpics de París de 1900. Muntant el cavall Extra-Dry va aconseguir un salt de 6m 10cm, que li va valer per guanyar la medalla d'or en aquest concurs.

## Referències

* ↑ «Constant Van Langhendonck Olympic Results». sports-reference.com. Arxivat de l'original el 10 de novembre 2012. [Consulta: 15 setembre 2015].
# Harold Tower

Harold Tower (Lodi, 17 de juliol de 1911 - San Diego, 12 d'agost de 1994) va ser un remer estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla d'or en la competició del vuit amb timoner del programa de rem.

## Referències

* ↑ «Harold Tower Olympic Results». sports-reference.com. Arxivat de l'original el 18 d’abril 2020. [Consulta: 21 gener 2019].
# Carl Dorsey

Carl Dorsey (Lima, 12 de maig de 1894 - 9 de juliol de 1974) va ser un regatista estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en la categoria de 8 metres del programa de vela a bord de l'Angelita. Quatre anys més tard, als Jocs de Berlín, i novament a bord de l'Angelita, fou desè en la mateixa prova.

## Referències

* 1 2 «Karl Dorsey Olympic Results». sports-reference.com. Arxivat de l'original el 27 d'agost 2011. [Consulta: 7 gener 2019].